CELEX: 61982CO0318
Language: el
Date: 1985-11-26
Title: Διάταξη του προέδρου του τρίτου τμήματος του Δικαστηρίου της 26ης Νοεμβρίου 1985. # Leeuwarder Papierwarenfabriek BV κατά Επιτροπής των Ευρωπαϊκών Κοινοτήτων. # Καθορισμός των δικαστικών εξόδων. # Υπόθεση 318/82.

Avis juridique important

|

61982O0318

ΔΙΑΤΑΞΗ ΤΟΥ ΤΡΙΤΟΥ ΤΜΗΜΑΤΟΣ ΤΗΣ 26ΗΣ ΝΟΕΜΒΡΙΟΥ 1985.  -  LEEUWARDER PAPIERENFABRIEK B. V. ΚΑΤΑ ΕΠΙΤΡΟΠΗΣ ΤΩΝ ΕΥΡΩΠΑΙΚΩΝ ΚΟΙΝΟΤΗΤΩΝ.  -  ΚΑΘΟΡΙΣΜΟΣ ΤΩΝ ΔΙΚΑΣΤΙΚΩΝ ΕΞΟΔΩΝ.  -  ΥΠΟΘΕΣΗ 318/82.  

Συλλογή της Νομολογίας του Δικαστηρίου 1985 σελίδα 03727

ΔιάδικοιΑντικείμενο της υπόθεσηςΣκεπτικό της απόφασηςΔιατακτικό
Λέξεις κλειδιά

Διαδικασία — Δικαστικά έξοδα — Καθορισμός — Στοιχεία που πρέπει να λαμβάνονται υπόψη [ Κανονισμός διαδικασίας , άρθρα 73 , εδάφιο β ), και 74 ]     

Διάδικοι

Στην υπόθεση 318/82 , Leeuwarder Papierwarenfabriek BV , με έδρα το Leeuwarden ( Κάτω Χώρες ), εκπροσωπούμενη από τους B . H . ter Kuile και L . H . van Lennep , δικηγόρους Χάγης , με αντίκλητο στο Λουξεμβούργο το δικηγόρο J . Loesch , 2 , rue Goethe ,   αιτούσα ,   κατά  Επιτροπής των Ευρωπαϊκών Κοινοτήτων , εκπροσωπούμενης από το νομικό της σύμβουλο B . van der Esch , με αντίκλητο στο Λουξεμβούργο τον Γ . Κρεμλή , μέλος της νομικής υπηρεσίας της Επιτροπής , κτίριο Jean Monnet , Kirchberg ,   καθής ,    

Αντικείμενο της υπόθεσης

που έχει ως αντικείμενο τον καθορισμό των δικαστικών εξόδων που μπορούν να αναζητηθούν ,  

Σκεπτικό της απόφασης

1 Σύμφωνα με το άρθρο 73 , εδάφιο β ), του κανονισμού διαδικασίας του Δικαστηρίου « θεωρούνται ως έξοδα που μπορούν να αναζητηθούν ... τα αναγκαία έξοδα στα οποία υποβλήθηκαν οι διάδικοι λόγω της δίκης και ιδίως τα έξοδα μετακινήσεως και διαμονής και η αμοιβή των εκπροσώπων , συμβούλων ή δικηγόρων » .    2 Το Δικαστήριο , όπως έχει κρίνει επανειλημμένα , δεν είναι αρμόδιο να καθορίζει τις αμοιβές που οφείλουν οι διάδικοι στους δικηγόρους τους αλλά το ποσό μέχρι του οποίου μπορούν να αναζητηθούν αυτές οι αμοιβές από το διάδικο ο οποίος καταδικάστηκε στα δικαστικά έξοδα . Επομένως το Δικαστήριο δεν υποχρεούται να λάβει υπόψη ούτε το εθνικό τιμολόγιο που καθορίζει τις αμοιβές των δικηγόρων ούτε ενδεχόμενη σχετική συμφωνία μεταξύ του διαδίκου και των εκπροσώπων ή συμβούλων του .    3 Δεδομένου ότι το κοινοτικό δίκαιο δεν περιέχει διατάξεις περί τιμών , το Δικαστήριο οφείλει να εκτιμήσει ελευθέρως τα στοιχεία της υπόθεσης , λαμβάνοντας υπόψη το αντικείμενο και τη φύση της διαφοράς , τη σημασία της από πλευράς κοινοτικού δικαίου καθώς και τις δυσκολίες της υπόθεσης , την έκταση της εργασίας που κλήθηκαν να επιτελέσουν οι εκπρόσωποι ή οι σύμβουλοι στο πλαίσιο της ενώπιον του Δικαστηρίου διαδικασίας και τα οικονομικά συμφέροντα που αντιπροσωπεύει η διαφορά για τους διαδίκους .    4 Βάσει αυτών των στοιχείων πρέπει εν προκειμένω να καθοριστούν τα έξοδα που μπορούν να αναζητηθούν ως αμοιβές των δικηγόρων της αιτούσας σε ... HFL και τα έξοδα που μπορούν να αναζητηθούν ως προκαταβολές και λοιπές δαπάνες σε ... HFL , στο δε σύνολο των ... HFL να προστεθεί ο ενδεχομένως οφειλόμενος ΦΠΑ .    5 Δεδομένου ότι για τον καθορισμό των εξόδων που μπορούν να αναζητηθούν το Δικαστήριο έλαβε υπόψη όλα τα στοιχεία της υπόθεσης μέχρι και του χρονικού σημείου του καθορισμού , παρέλκει να αποφανθεί χωριστά επί των εξόδων στα οποία υποβλήθηκαν οι διάδικοι λόγω της παρούσας συναφούς διαδικασίας .    

Διατακτικό

Για τους λόγους αυτούς ΤΟ ΔΙΚΑΣΤΗΡΙΟ ( τρίτο τμήμα )   διατάσσει :   Καθορίζει τα δικαστικά έξοδα που οφείλει να αποδώσει η καθής στην αιτούσα στο ποσό των ... HFL κατ’ αποκοπή συν τον ενδεχομένως οφειλόμενο επί του ποσού αυτού ΦΠΑ .